
          Bucureşti, 25   martie 2015
Nr.4c-8/ 101                                                               Nr. 4c-26/10
BIROULUI  PERMANENT 

AL 

CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.57/2014 pentru aprobarea unor măsuri privind operarea unei aeronave aflate în proprietatea Ministerului Afacerilor Interne, transmis Comisiei pentru sănătate şi familie şi Comisiei pentru transporturi şi infrastructură pentru dezbatere în fond, în procedură de urgenţă, cu adresa nr. PL.x 14/2015 din 09 februarie 2015.
       PREŞEDINTE                                                         PREŞEDINTE,

     Dr.Florin BUICU                                                       Mihai LUPU  
COMISIA PENTRU SĂNĂTATE                             COMISIA PENTRU TRANSPORTURI

ŞI FAMILIE                                                           ŞI INFRASTRUCTURĂ                                          
Bucureşti, 25  martie 2015


    Bucureşti, 25   martie 2015
Nr.4c-8/ 101                                                        Nr. 4c-26/10
R A P O R T      C O M U N
asupra proiectului de Lege privind aprobarea Ordonanţei de urgenţă a Guvernului nr.57/2014 pentru aprobarea unor măsuri 
privind operarea unei aeronave aflate în 
proprietatea Ministerului Afacerilor Interne
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie şi Comisia pentru transporturi şi infrastructură , au fost sesizate spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.57/2014 pentru aprobarea unor măsuri privind operarea unei aeronave aflate în proprietatea Ministerului Afacerilor Interne, transmis cu adresa nr. PL.x 14/2015  din 9 februarie 2015.


Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.


La întocmirea prezentului raport comun Comisiile au avut în vedere:

· avizul favorabil al Consiliului Legislativ (nr.1045 din 22.09.2014);

· avizul favorabil al Comisiei pentru buget, finanţe şi bănci (nr.4c-2/71 din 10.02.2015);
· avizul favorabil al Comisiei juridice, de disciplină şi imunităţi        ( nr.PLx 14/2015 din 19.02.2015 );
· avizul favorabil al Comisiei pentru administraţie publică şi amenajarea teritoriului ( nr.4c-6/19 din 10 martie 2015).

Senatul a adoptat proiectul de lege în şedinţa din 5 februarie 2015.

Proiectul de lege are ca obiect de reglementare adoptarea unor măsuri privind operarea unei aeronave aflate în proprietatea Ministerului Afacerilor Interne, respectiv desemnarea Şcolii Superioare de Aviaţie Civilă, aflată în subordinea Ministerului Transporturilor, ca operator aerian al aeronavei Cessna Citation V seria 560-0200, care va fi utilizată pentru misiuni de asistenţă medicală publică de urgenţă, având ca operator medical Spitalului Clinic de Urgenţă Bucureşti, prin UPU-SMURD. Acest fapt va permite Ministerului Transporturilor să finanţeze costurile cu operarea acestei aeronave, prin alocare din fondul de rezervă bugetară la dispoziţia Guvernului, având în vedere faptul că Ministerul Transporturilor nu dispune de fonduri pentru finanţarea programelor de pregătire a personalului aeronautic navigant şi nenavigant care va deservi aeronava Cessan Citation. Şcoala Superioară de Aviaţie Civilă va fi operatorul aeronavei până la finalizarea procesului de pregătire a personalului IGA (Inspectoratul General de Aviaţie) care va deservi aeronava, după care aeronava va fi înmatriculată militar şi va trece în operarea IGA.
În conformitate cu prevederile art. 63 din Regulamentul Camerei Deputaţilor republicat, cele două comisii au dezbătut separat proiectul de lege.

Membrii  Comisiei pentru transporturi şi infrastructură au examinat proiectul de lege în şedinţa din 10 martie 2015.

La lucrările Comisiei au fost prezenţi 17 deputaţi, din totalul de 20 membri ai Comisiei.

La dezbateri au participat, în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Dragoş Titea, Secretar de Stat în Ministerul Transporturilor şi domnul Bogdan Tohăneanu, Secretar de Stat în Ministerul Afacerilor Interne.
Membrii Comisiei pentru sănătate şi familie au examinat proiectul de lege în şedinţa din 24 martie 2015.
La lucrările Comisiei au fost prezenţi 16 deputaţi din totalul de 19 membri ai comisiei.

La dezbateri a participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare , domnul Raed Arafat - secretar de stat în cadrul Ministerului Afacerilor Interne.
În urma finalizării dezbaterilor , membrii celor două Comisii au hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr.57/2014 pentru aprobarea unor măsuri privind operarea unei aeronave aflate în proprietatea Ministerului Afacerilor Interne în forma prezentată de Senat.
În raport de obiectul şi conţinutul său, proiectul de lege face parte din categoria legilor ordinare.

       PREŞEDINTE                                                         PREŞEDINTE,

     Dr.Florin BUICU                                                        Mihai LUPU
SECRETAR,                                                            SECRETAR,

      Dr.Lucreţia ROŞCA                                              Constantin GALAN                                  
Gheorghe Marinescu –şef birou
Întocmit,
Cristina Bologan – consilier  parlamentar                                       Alina Tănase- consilier parlamentar

